Narussa

NarussaNarusa in Elektroniczny słownik hydronimów Polski [Lexicon electronicum hydronymorum Poloniae; Polonice, in interreti]. Nomen Latinum Narussa in documento anno 1288 perscripto invenitur. Sunt et aliae huius nominis formae. (Polonice Narusa; Theodisce Narz Bach, Narzer Bach, vel etiam Naritz) est fluvius in Polonia septentrionali.

Narussa est fluvius parvus, 13.08 km longus, qui, ad vicum Pogrodzie in Collibus Elbingensibus ortum ducens, in Lacum Recentem (seu Habum) ad Frauenburgum sese exonerat. Vallem Narussae silvae multae cooperiunt, in ipso autem fluvio Riverina rivularis, rhodophytum in aquis dulcibus vivens invenitur.Ślęzak, Anna (2013) Dolina Narusy – zagrożone piękno. Dzikie Życie, 228. 

Nomen Narussae e lingua quadam Baltica originem ducit,Gerullis, Georgius (1922) Die altpreußischen Ortsnamen gesammelt und sprachlich behandelt. IV+286 pp. Berolini et Lipsiae: Walter de Gruyter & Co. prout multa similia hydronyma praesertim in Lithuania invenienda testantur.Gimbutas, Maria (1963) The Balts. Londini: Thames and Hudson.Bednarczuk, L. (2021) Bałtyckie nazewnictwo Mazowsza. [Polonice, cum summario Anglico: Baltic names in the Mazovia region] Onomastica, 65: 137–144.

In loco, ubi Narussa in Habum influit, limes inter Warmiam et terras Ordinis Teutonici iuxta tractatum die 28 Iulii 1374 signatum constitutus est.Woelky, K.P. & Saage, J.M. (ed., 1864) Monumenta historiae Warmiensis oder Quellensammlung zur Geschichte Ermlands. 2, Urkunden der Jahre 1341–1375 : nebst Nachtr. von 1240–1340. Moguntiae: Kirchheim.Klimek, Robertus (2022) Brody na Warmii w średniowiecznych dokumentach i na nowożytnych mapach rękopiśmiennych [Polonice, cum summario Anglico: Wading places in Warmia in the medieval documents and modern manuscript maps], Komunikaty Mazursko-Warmińskie, 316: 123–143.

 Notae 

Categoria:Flumina Poloniae
Categoria:Systema fluviorum Baltici maris
Categoria:Varmia